Parizer de casa 

Ingrediente:
● Pulpe de pui dezosate fara piele - 750 g  (puteti inlocui cu orice alta carne va place)
● Usturoi (catei) - 2 buc 
● Oua - 3 buc 
● Smantana dulce pentru gatit -25-32% - 250 ml 
● Sare - 1 lingura 
● Piper negru macinat - 0.25 lingurite 
● Suc de sfecla rosie - 4 linguri  (puteti inlocui cu o lingurita de boia dulce de ardei)

Mod de preparare:
1. Pentru textura mai uniforma si fina eu prefer sa trec carnea prin masina de tocat carne. O tai bucatele mai mari si tot acolo adaug cateii de usturoi.
2. La masina de carne folosesc sita cu gaurile cele mai mici - deci am trecut prin ea carnea si usturoiul.
Puteti sari acest pas, dar taiati carne cubulete mai mici.
3. Acum peste carnea tocata din bol puneti ouale, smantana dulce, sarea, si piperul macinat.
4. Este foarte usor sa obtineti sucul de sfecla daca o treceti cat este cruda(o sfecla mica si jumatate din una mai mare), prin razatoarea fina.
5. Sfecla rasa o stoarceti bine cu mainile.
6. Acest suc il mai treceti printr-o sita si adaugati la compozitia de carne.
Daca nu vreti sa va complicati, adaugati putina boia de ardei rosu pentru o nuanta mai rozalie.
7. Acum maruntiti bine compozitia de carne cu blenderul vertical(cel cu picior), pana devine ca o emulsie uniforma si neteda.
8. Eu prefer sa gatesc parizerul la cuptor. Pentru asta tai o bucata mare din hartia de copt si pun pe margine carnea.
9. Apoi rulez strans in forma cat de cat rotunda si alungita - dimensiunea acestui salam o reglez dupa dimensiunea tavii de chec in care il voi pune in cuptor.
Aveti grija sa lasati putin din marginile laterale, sa puteti inchide salamul la capete.
10. Pun parizerul format intr-o tava de chec, si aceasta la randul ei o pun in alta tava mai mare, in care torn apa cat sa cuprinda baza cat mai bine.
Se coace in cuptorul preincalzit la 180 de grade timp de 1 ora acoperit cu folie de aluminiu deasupra, si inca 30 de minute fara folie.
11. Dupa prima ora, cand scoateti folia, folosind 2 furculite incercati sa intoarceti parizerul pe partea cealalta. Asa culoarea rozalie de la sfecla va fi mai uniforma la final.
12. Dar alta varianta, ceva mai rapida de a gati parizerul, este sa-l fierbeti intr-o cratita cu apa.
Pe o bucata mare de punga de copt(din aceea de plastic), puneti pe margine carnea si rulati strans in forma de salam. 
Capetele le-am legat cu mici dungi din aceeasi punga de copt taiate cu o foarfeca.
13. Intr-o cratita puneti apa la fiert si cand incepe sa clocoteasca dati drumul la salam acolo.
Lasati sa fiarba 40 de minute la foc mic, periodic il mai intoarceti cu furculitele, sa fie culoarea roz mai uniforma.
14. Aici observati ambele variante dupa gatire.
Lasati parizerul sa se raceasca complet la temperatura camerei, apoi inca vreo 3-4 ore la frigider, asa se va felia perfect si fin. 
Dar sa stiti ca la o pofta merge feliat binisor si cald :)
15. Eu as prefera parizerul copt la cuptor - mi se pare ceva mai ferm si elastic ca textura.
Cel fiert este putin mai moale, dar tot foarte bun.
Observati ca in sectiune mare diferenta nu este. Culoarea data de sfecla nu este foarte unforma, cred ca i-ar mai trebui niste chimicale pentru fixare, dar nu cred ca este cazul.
16. Am pus si la congelator 2 bucati din acest parizer, nu reusim sa-l mancam pe tot asa de repede - mai ales ca am facut si 2 variante pentru comparatie.
Fiindca nu contine gelatina, se pastreaza foarte bine si decongelat este oricum gustos.